เดิมพัน
เปิดตัวยิ่งใหญ่ &#8220;พร้อมเพย์&#8221; สัปดาห์ที่ผ่านมา หัวเรือใหญ่ สมคิด จาตุศรีพิทักษ์ รองนายกรัฐมนตรี และ อภิศักดิ์ ตันติวรวงศ์ รมว.คลัง เป็นปลื้ม เพราะนี่เป็นการปฏิวัติการเงินของประเทศครั้งใหญ่
30 ม.ค. 2560

เปิดตัวยิ่งใหญ่ “พร้อมเพย์” สัปดาห์ที่ผ่านมา หัวเรือใหญ่ สมคิด จาตุศรีพิทักษ์ รองนายกรัฐมนตรี และ อภิศักดิ์ ตันติวรวงศ์ รมว.คลัง เป็นปลื้ม เพราะนี่เป็นการปฏิวัติการเงินของประเทศครั้งใหญ่
ขณะที่ วิรไท สันติประภพ ผู้ว่าการธนาคารแห่งประเทศไทย (ธปท.) ออกตัวที่เลื่อนล่าช้าเพราะต้องการชัวร์ ขณะที่ ปรีดี ดาวฉาย ในฐานะประธานสมาคมธนาคารไทย สวมใจเสือยอมรับว่าค่าธรรมเนียมแบงก์หายไปก้อนใหญ่ แต่ประโยชน์ที่เกิดกับประเทศมีมากกว่า
ด้าน สมชัย สัจจพงษ์ ปลัดกระทรวงการคลัง ยืนยันติดตั้งเครื่องรูดบัตรพร้อมเพย์ 5.5 แสนเครื่อง เสร็จเดือน มี.ค. 2561 เพราะหากทำไม่สำเร็จเชื่อว่าตำแหน่งปลัดสั่นคลอนแน่นอน ทำให้เรียกรอยยิ้มได้ทั้งห้อง โดยเฉพาะหัวเรือใหญ่ สมคิด ที่หยอดกลับว่า ขอให้ผู้ใช้พร้อมเพย์มั่นใจ เพราะงานนี้ทุ่มสุดตัวเทสุดใจถึงขนาดเอาเก้าอี้ปลัดเป็นเดิมพัน